CELEX: 62018CN0555
Language: sk
Date: 2018-08-30 00:00:00
Title: Vec C-555/18: Návrh na začatie prejudiciálneho konania, ktorý podal Sofiyski rayonen sad (Bulharsko) 30. augusta 2018 – K.H.K./B.A.C., E.E.K

26.11.2018   
            
            
               SK
            
            
               Úradný vestník Európskej únie
            
            
               C 427/14
            
         
      Návrh na začatie prejudiciálneho konania, ktorý podal Sofiyski rayonen sad (Bulharsko) 30. augusta 2018 – K.H.K./B.A.C., E.E.K
      (Vec C-555/18)
      (2018/C 427/20)
      Jazyk konania: bulharčina
      
         Vnútroštátny súd, ktorý podal návrh na začatie prejudiciálneho konania
      
      Sofiyski rayonen sad
      
         Účastníci konania pred vnútroštátnym súdom
      
      
         Žalobca: K.H.K.
      
         Žalovaní: B.A.C., E.E.K
      
         Prejudiciálne otázky
      
      
                  1.
               
               
                  Je platobný rozkaz na zaplatenie peňažnej pohľadávky podľa článku 410 Graždanski procesualen kodex (Občiansky súdny poriadok, ďalej len „GPK“), ktorý ešte nenadobudol právoplatnosť, verejnou listinou v zmysle článku 4 bodu 10 nariadenia Európskeho parlamentu a Rady (EÚ) č. 655/2014 z 15. mája 2014 (1)?
               
            
                  2.
               
               
                  Ak platobný rozkaz podľa článku 410 GPK nie je verejnou listinou, musí sa súbežne s konaním podľa článku 410 GPK na návrh začať samostatné konanie podľa článku 5 písm. a) nariadenia Európskeho parlamentu a Rady (EÚ) č. 655/2014 z 15. mája 2014?
               
            
                  3.
               
               
                  Ak platobný rozkaz podľa článku 410 GPK predstavuje verejnú listinu, je potom súd povinný rozhodnúť v lehote podľa článku 18 ods. 1 nariadenia Európskeho parlamentu a Rady (EÚ) č. 655/2014 z 15. mája 2014, ak vnútroštátna právna úprava stanovuje, že lehoty počas súdnych prázdnin neplynú?
               
            
         (1)  Nariadenie Európskeho parlamentu a Rady (EÚ) č. 655/2014 z 15. mája 2014 o zavedení konania týkajúceho sa európskeho príkazu na zablokovanie účtov s cieľom uľahčiť cezhraničné vymáhanie pohľadávok v občianskych a obchodných veciach (Ú. v. EÚ L 189, 2014, s. 59).